
Навука – сістэма аб’ектыўных, абгрунтаваных ведаў аб рэчаіснасці; сфера чалавечай дзейнасці па выпрацоўцы і сістэматызацыі новых ведаў. У адрозненне ад звычайнага пазнання навука не абмяжоўваецца апісаннем аб’ектаў і з’яў, але арыентуецца на выяўленне прычынна-выніковых залежнасцей, спасцігае заканамернасці развіцця. На кожным этапе гістарычнага развіцця адбываецца ўскладненне арганізацыі навукі. 

Характэрнай рысай навукі ў пачатку ХХІ стагоддзя (у тым ліку на Беларусі) з’яўляецца стварэнне навукова-вытворчых аб’яднанняў, інстытутаў і лабараторый з магутнай тэхнічнай базай, што садзейнічае паскарэнню яе развіцця, скарачэнню тэрмінаў укаранення навуковых распрацовак у вытворчасць. 

Спіс уключае кнігі і артыкулы з часопісаў па тэме з фонду бібліятэкі БДПУ, выдадзеныя ў 2014–2016 гадах, а таксама некаторыя крыніцы, што выйшлі ў свет раней, але не страцілі сваей актуальнасці. Матэрыял размешчаны ў агульным алфавіце аўтараў і загалоўкаў твораў. 

